es el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en es en el el el el el el el el el el el el en el el zh en en de en el el en el en en el el en el el
Η αμαρτωλή πόλη, η παγκόσμια πρωτεύουσα του στοιχηματισμού, η παγκόσμια πρωτεύουσα της διασκέδασης , είναι μερικά από τα προσωνύμια που έχουν δώσει στο Λας Βέγκας. Λίγο ως πολύ όλα αυτά είναι γνωστά και σε εμάς, μέσα από τις τηλεοπτικές σειρές και τις κινηματογραφικές ταινίες, όπου οι πρωταγωνιστές ταξιδεύουν από όλα τα μήκη και πλάτη του πλανήτη για ένα ξεσάλωμα χωρίς τέλος. Με τόσα επίφοβα χαρακτηριστικά είναι δυνατόν αυτή η περιοχή να αποτελεί πόλο έλξης για μια πιθανή μετεγκατάσταση ή επέκταση για το NFL;
Μήπως έχει έρθει ο καιρός  για τέτοιες εικόνες στην Sin City?
Αρχικά, η πόλη του Λας Βέγκας είναι μια περιοχή στις δυτικές πολιτείες με 603 χιλιάδες κατοίκους περίπου, με την μητροπολιτική της περιοχή να ανέρχεται σε λίγο πιο πάνω από 2 εκατομμύρια (εικοστή ένατη και τριακοστή δεύτερη σε πληθυσμό στις ΗΠΑ αντίστοιχα). Αποτελεί σχετικά μια νεότευκτη πόλη που ιδρύθηκε το 1905. Η αλλαγή οικονομικής πολιτικής της χώρας για να αποφευχθεί η οικονομική ύφεση ευνόησε και εκτίναξε την ανάπτυξη της πόλης το 1931 με την κατασκευή του φράγματος Χούβερ, αποτελώντας ένα κομβικής σημασίας έργο. Η μετάβαση από τον Β’ παγκόσμιο πόλεμο σε μια συνθήκη ειρήνης έδωσε νέα μεγάλη πνοή στην περιοχή όπου τα καινούργια μεγάλα καζίνο και ξενοδοχεία πρόσθεσαν τον χαρακτήρα που όλοι σήμερα γνωρίζουμε.
Για τους τελευταίους λόγους, κατά καιρούς το Λας Βέγκας, έχει αποτελέσει ένα πολύ δυνατό προορισμό για την μετακίνηση ή την έναρξη λειτουργίας μιας ομάδας με την φιλολογία και την παραφιλολογία να δίνει και να παίρνει. Ήδη του τελευταίους μήνες στο NFL η συζήτηση πάνω σε μια βάση και όχι απλώς σαν μια φήμη έχει ξεκινήσει. Το ντόμινο που άρχισε με το Λος Άντζελες με την μάχη που έδωσαν οι Rams, Chargers και Raiders όσον αφορά την μεταφορά τους, ενέπνευσε τους χαμένους να αναζητήσουν εναλλακτικές επιλογές. Αν για τους Chargers το Λας Βέγκας είναι στόχος σε επίπεδο φημών -ίσως για να πιεστεί κάποια άλλη επιλογή-, για τους Raiders αποτελεί ένα δυνατό επιχειρηματικό χαρτί με συζητήσεις, επισκέψεις και μελέτες. Υπενθυμίζω ότι για να μετακινηθεί κάποια ομάδα χρειάζεται τουλάχιστον τους 24 ψήφους από τους 32 των ομάδων. Ακόμη και αν ξεπεραστούν τα εμπόδια των ψήφων και των όποιων κινδύνων της φιλοσοφίας της πόλης, είναι αυτή μια περιοχή που μπορεί να στηρίξει μια υψηλού επιπέδου ομάδα;
Κακά τα ψέματα το σημαντικότερο πρόβλημα είναι να μην έρθουν σε επαφή αθλητές, παράγοντες, διοικήσεις με τον στοιχηματισμό. Η χειραγώγηση παιχνιδιών, το κέρδος από πιθανά στοιχήματα, το ξέπλυμα χρημάτων και διάφορα άλλα οικονομικά αδικήματα ξυπνούν εφιάλτες, γι αυτό τον λόγο οι αντιστοιχηματικές οδηγίες του NFL είναι δρακόντειες. Η απαγόρευση ενασχόλησης με κάθετι στοιχηματικό έχει τόσο σκληρή στάση όπου το πρωτάθλημα δεν δέχεται καν τις διαφημίσεις του Las Vegas για τουριστικούς σκοπούς κατά την διάρκεια του Super Bowl. Παράλληλα, οι χώροι διασκέδασης, τα τσιγάρα, τα ποτά και τα ξενύχτια αποτελούν άλλη μια τροχοπέδη για τους ιδιοκτήτες. Ένα αθλητής σε αυτό το επίπεδο δεν γίνεται να συνάδει σε καθημερινή βάση με τέτοιες συμπεριφορές και ο φόβος ότι οι παράγοντες της διοίκησης θα μετατραπούν σε παιδονόμους είναι υπαρκτός.
Ακόμη, ένα άλλο μεγάλο θέμα είναι το πώς θα δουν μια τέτοια τεράστια κίνηση και οι εμπλεκόμενοι στην οικονομική ζωή της περιοχής, δηλαδή οι μεγαλοεπιχειρηματίες που πολύ πιθανώς κάποιοι να χρηματοδοτήσουν ένας μέρος άμεσα ή έμμεσα. Ως γνωστόν ο επιχειρηματικός κόσμος ζει σε ένα πολύ σκληρό πλαίσιο όπου πάνω από όλα μιλάει το χρήμα. Μένει λοιπόν να δούμε εάν θα εκτιμήσουν και θα στηρίξουν την ομάδα της πόλης ή απλώς θα το δουν σαν ένα θεματικό πάρκο όπου θα φέρει μερικά παραπάνω έσοδα για τις εγκαταστάσεις τους. Υπάρχουν γκρίνιες από την παλιά ομάδα του UFL (ενός παλιού μικρού επαγγελματικού πρωταθλήματος) τους Las Vegas Locomotives, ότι οι επιχειρηματίες σκέφτονταν πολύ εγωιστικά και το μόνο που τους ενδιέφερε ήταν οι επισκέπτες να μένουν όσο το δυνατόν μέσα στις επιχειρήσεις τους. Επιπλέον, αρκετοί αναφέρονται και σε μεγάλα λόγια από την πλευρά των υποψήφιων επενδυτών και του δήμου που δεν θα βρουν εφαρμογή όταν θα έρθει η ώρα των αποφάσεων για ένα τόσο πολυδάπανο έργο.
Ορισμένοι ακόμη τοποθετούν ως πρόβλημα τον πληθυσμό της. Αν έμπαινε αυτήν την στιγμή στον κόσμο του NFL θα ήταν η 5η μικρότερη αγορά. Το δύσκολο του πράγματος όμως είναι ότι η συντριπτική πλειοψηφία των πολιτών εργάζεται στα καζίνο και στα ξενοδοχεία, με τουριστικά ωράρια ειδικά τα σαββατοκύριακα όπου γίνεται ένας πανικός. Από την άλλη μεριά το αντεπιχείρημα είναι ότι 40.000.000 τουρίστες προσέρχονται κάθε χρόνο εκ των οποίων το 31% από την Καλιφόρνια έδρα των Raiders και Chargers. Παρά όλ’ αυτά, το Las Vegas θεωρείται μια ταχέως αναπτυσσόμενη περιοχή και η πολυπληθέστερη πόλη που έχει ιδρυθεί από το 20ο αιώνα και έπειτα. Με τον ίδιο ακριβώς τρόπο αμφισβητείται και o χαρακτήρας των οπαδών για το αν το Λας Βέγκας μπορεί να είναι μια σκληροπυρηνική sports town. Πάντως οι ιδιοκτήτες J. Lorria (Μiami Marlins-MLB), M. Cuban (Dallas Mavericks-NBA), που κάτι θα γνωρίζουν παραπάνω, έχουν εκφραστεί θετικά σε ένα τέτοιο ενδεχόμενο.
Για να βάλουμε τα πράγματα όμως σε μια σειρά το Λας Βέγκας δεν είναι εντελώς αποκλεισμένο από τον ομαδικό αθλητισμό υψηλού επιπέδου. Αποτελεί την έδρα μιας πολύ σημαντικής ομάδας, του πανεπιστημίου της Νεβάδα στο Λας Βέγκας γνωστότερο με το ακρωνύμιο UNLV, που αγωνίζεται στην ανώτερη κατηγορία του NCAA football. Επίσης, αποτελεί έδρα του Las Vegas Bowl και του USA Sevens του μεγαλύτερου τουρνουά ράγκμπι στην Βόρεια Αμερική. Άρα σε διοργανώσεις, εμπειρίες και υποδομές δεν φαίνεται να υπολείπεται σε κάτι. Άλλωστε όταν μιλάμε για NFL αυτό σίγουρα θα συνοδευτεί με ένα υπερσύγχρονο νέας κατασκευής γήπεδο. Επιπλέον δεν θα πρέπει να ξεχνάμε και το ευνοϊκό σύστημα φόρων που έχει θεσμοθετηθεί το οποίο είναι τεράστιο δέλεαρ.
UNLV vs Nevada ο μεγάλος αγώνας της πολιτείας με έπαθλο ένα κανόνι!!!
Εν τέλει, πρέπει να τονίσουμε πως τα επιχειρήματα και των δύο πλευρών είναι πολύ ισχυρά καθιστώντας το συγκεκριμένο θέμα μια σπαζοκεφαλιά. Πάντως πολλοί φίλαθλοι παραδέχονται ότι ένα τέτοιο γεγονός δεν θα ήταν καν προς συζήτηση πριν 15 χρόνια στον κόσμο του NFL, σε σύγκριση με την σημερινή φιλολογία. Θεωρητικά οποιαδήποτε αλλαγή έδρας αποτελεί μεγάλο κίνδυνο σε οποιοδήποτε σημείο του πλανήτη αλλά από την άλλη μπορεί να κρύβει ένα χρυσωρυχείο που θα δώσει τεράστια ώθηση. Αξίζει λοιπόν μια ομάδα να στοιχηματίσει τα όνειρα της στο Λας Βέγκας; Το μέλλον θα μας απαντήσει…
Εσείς τι πιστεύετε; Αξίζει για μια ομάδα να στοιχηματίσει τα όνειρα της στο Λας Βέγκας;
Previous Post Hard Knocks με τους LA Rams
Next Post Η τελική 53άδα για κάθε ομάδα.
About The Author: Ian
Μεγάλη αγάπη για τον αθλητισμό σε όλο του το φάσμα από τον κλασσικό στίβο έως το surf. Βαμμένος Raiders από τα τέλη 90s. Λάτρης της στρατηγικής και της συγκροτημένης σκέψης, ειδικά αυτής που πηγάζει από το football!